หุ้นไทยปิดเช้าลบ 0.31 จุด
หุ้นไทยปิดเช้าที่1,024.69 จุด ลดลง 0.31 จุดผันผวนหนักลุ้นมาตรการเฟดคืนนี้ จับตาแรงขายต่างชาติ
26 ส.ค. 2554

หุ้นไทยปิดเช้าที่1,024.69 จุด ลดลง 0.31 จุดผันผวนหนักลุ้นมาตรการเฟดคืนนี้ จับตาแรงขายต่างชาติ
SET ช่วงเช้าปิดที่ระดับ 1,024.69 จุด ลดลง 0.31 จุด (-0.03%) มูลค่าการซื้อขาย 14,066 ล้านบาท ตลาดหุ้นอยู่ในภาวะผันผวนรอความชัดเจนท่าทีธนาคารกลางสหรัฐ(เฟด)คืนนี้ หากมีนโยบายผ่อนคลายทางการเงินคาดว่าสัปดาห์หน้าดัชนีจะตอบสนองทางบวกกรอบ 1,075-1,120 จุด หากไม่ชัดเจนกรณีเลวร้ายจะลงไปลึก 980 จุด ขณะที่โบรกเกอร์ต่างชาติยังลดคำแนะนำตลาดหุ้นไทยต่อเนื่องเหลืออีกแห่งเดียวคือโกลแมนแซค แต่ตลาดก็รับรู้ไประดับหนึ่งแล้ว          ตลาดหลักทรัพย์ปิดตลาดช่วงเช้าวันนี้ที่ระดับ 1,024.69 จุด ลดลง 0.31 จุด(-0.03%) มูลค่าการซื้อขาย 14,066 ล้านบาท           การซื้อขายหุ้นช่วงเช้าวันนี้ ดัชนีอยู่ในภาวะผันผวนเปิดในแดนลบจากนั้นค่อยๆปรับขึ้นบวกได้ก่อนปรับลงมาเคลื่อนแดนลบ โดยแตะจุดสูงสุดของช่วงเช้าที่ 1,024.97 จุด แต่ดัชนีก็ค่อยๆอ่อนตัวลง และทรุดตัวลงหนักแตะจุดต่ำสุดของช่วงเช้าที่ระดับ 1,012.15 จุด          น.ส.ธริษา ชัยสุนทรโยธิน ผู้อำนวยการอาวุโส ฝ่ายวิเคราะห์ บล.เกียรตินาคิน กล่าวว่า ตลาดหุ้นเช้านี้อยู่ในภาวะผันผวนมาก เนื่องจากนักลงทุนรอความชัดเจนคืนนี้ว่าเฟดจะประกาศนโยบายผ่อนคลายทางการเงินอื่นๆ เพิ่มเติมหรือไม่ ถ้ามี ดัชนีจะตอบสนองบวกอย่างมาก เพราะลงไปมากแล้ว มองกรอบเคลื่อนไหวในสัปดาห์หน้าจะอยู่ในช่วง 1,075-1,120 จุด ถ้าไม่มีความชัดเจนใดๆดัชนีจะเป็นลบ กรณีเลวร้ายสุดอาจจะลงลึกไปถึง 980 จุด                     ขณะที่ปัจจัยลบตอนนี้คือการปรับลดคำแนะนำของโบรกเกอร์ต่างชาติยังมีต่อเนื่อง เหลืออีกแห่งเดียว คือ โกลแมนแซค ที่ยังไม่ได้ออกมาปรับจีดีพีกับมุมมองตลาดหุ้นไทย ซึ่งน้ำหนักของเรื่องนี้ตลาดรับรู้ไประดับหนึ่งแล้ว หากมีอีกคงไม่ใช่ปัจจัยกดดันแล้ว แต่คงเป็นเรื่องของเฟดมากกว่า วันนี้จึงเห็นการเหวี่ยงของราคาหุ้นเป็นเทรดดิ้งระหว่างวัน เพราะความชัดเจนของผลกระทบที่จะมีต่อดัชนีหุ้นไทยจะเป็นช่วงสัปดาห์หน้า          ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTT   มูลค่าการซื้อขาย 1,088.73 ล้านบาท ปิดที่ 315.00 บาท เพิ่มขึ้น 6.00 บาทPTTCH มูลค่าการซื้อขาย   701.02 ล้านบาท ปิดที่ 126.50 บาท เพิ่มขึ้น 2.50 บาท JAS   มูลค่าการซื้อขาย   640.69 ล้านบาท ปิดที่   2.30 บาท เพิ่มขึ้น 0.06 บาท SCB   มูลค่าการซื้อขาย   597.22 ล้านบาท ปิดที่ 113.50 บาท ลดลง  1.00 บาทSCC   มูลค่าการซื้อขาย   596.96 ล้านบาท ปิดที่ 314.00 บาท ลดลง  4.00 บาท